
24-TA-98: Noteikumu projekts (Grozījumi)
Grozījumi Ministru kabineta 2009. gada 19. maija noteikumos Nr. 450 "Kārtība, kādā piemēro finanšu nodrošinājumu, slēdz un izbeidz nolietotu transportlīdzekļu, iepakojuma un vienreiz lietojamo galda trauku un piederumu vai videi kaitīgu preču atkritumu apsaimniekošanas līgumu"
TA saskaņojamie dokumenti
Noteikumu (grozījumu) projekts 2.0
Anotācija (ex-ante) 3.0
MK sēdes protokollēmuma projekts 1.0
Noteikumu konsolidētā versija 3.0
Atzinuma sniedzējs
Finanšu ministrija
Atzinums iesniegts
08.05.2024.

09.05.2024.

	1.
	Noteikumu konsolidētā versija
1.22. tas nav riska persona atbilstoši likuma “Par nodokļiem un nodevām” 1. panta 31. punkta “c” apakšpunktā noteiktajiem atbilstības kritērijiem un divus gadus pirms iesnieguma iesniegšanas nav bijis reģistrēts Valsts ieņēmumu dienestā riska personu sarakstā.
	Iebildums
Atbilstoši Dabas resursu nodokļa likumam apsaimniekotājs (noteikumu projektā pretendents) ir ražotāja paplašinātās atbildības sistēmas komersants, kas ir dabas resursu nodokļa maksātājs vai komercsabiedrība (…). Riska persona saskaņā ar likuma “Par nodokļiem un nodevām” 1.panta 31.punkta c) apakšpunktu ir fiziska persona, kas ir vai ir bijusi amatpersona komercsabiedrībā un tās amata pienākumu pildīšanas laikā ir iestājušies apstākļi, kas bija par pamatu komercsabiedrības saimnieciskās darbības apturēšanai, un no dienas, kad Valsts ieņēmumu dienests ir pieņēmis lēmumu par komercsabiedrības saimnieciskās darbības apturēšanu, nav pagājuši divi gadi.
Ņemot vērā likumprojekta 7.punktā iekļauto normas redakciju, pretendents (kurš ir komercsabiedrība) nevar tik vērtēts atbilstoši likuma “Par nodokļiem un nodevām” 1.panta 31.punkta c) apakšpunktā noteiktajiem riska personas atbilstības kritērijiem, jo minētais subjekts nav fiziska persona.
 
Piedāvātā redakcija
pretendents vai pretendenta (komercsabiedrības) amatpersona nav riska persona atbilstoši likuma “Par nodokļiem un nodevām” 1. panta 31. punkta “c” apakšpunktā noteiktajiem atbilstības kritērijiem un divus gadus pirms iesnieguma iesniegšanas nav bijis reģistrēts Valsts ieņēmumu dienestā riska personu sarakstā."

